איווה

אָיוֹוָה (באנגלית: ) היא המדינה ה-29 של ארצות הברית. המדינה, הממוקמת במרכז ארצות הברית, הצטרפה לברית המדינות ב-28 בדצמבר 1846. המדינה קרויה על שמו של שבט אינדיאני בשם איווה.

מקור השם
השם איווה נגזר מאנשי האיווה, השייכים לשבט הסו הילידי. השבט היה אחד מן השבטים שישבו במדינה בעת גילוייה על ידי האירופאים. זו המדינה היחידה ששמה המקוצר מכיל שתי אותיות תנועה (IA).

היסטוריה
האירופים הראשונים שביקרו באזור איווה היו ז'אק מארקט ולואי ז'ולייה, שתיעדו בשנת 1673 מספר כפרים אינדיאניים ליד נהר המיסיסיפי. האזור היה בריבונות צרפת עד שזו העבירה את הריבונות לידי ספרד בשנת 1763, לאחר מלחמת הצרפתים והאינדיאנים. בזמן השלטון הספרדי, הקימו צרפת והממלכה המאוחדת תחנות סחר רבות לאורך נהר המיסיסיפי. בשנים אלו הייתה איווה חלק מלואיזיאנה הצרפתית, ועברה לשלטון צרפת בשנת 1800, כאשר נרכשה על ידי נפוליאון בונפרטה. בשנת 1803 נקנתה איווה על ידי ארצות הברית כחלק מרכישת לואיזיאנה.

ביוני 1833 החלו להתיישב באזור מתיישבים אמריקאים, בעיקר מאוהיו, פנסילבניה, ניו יורק, אינדיאנה, קנטקי, ווירג'יניה. ביולי 1838 הוקמה טריטוריית איווה, אשר כללה באותה עת 23,242 תושבים.

ב-28 בדצמבר 1846 הפכה איווה למדינה ה-29 בארצות הברית, באישורו של הנשיא ג'יימס פולק.

בזמן מלחמת האזרחים (1861–1865) תמכה איווה באיחוד ולא התקיימו בה קרבות. באופן יחסי לכלל ארצות הברית (גם בדרום וגם בצפון), החזיקה איווה בשיא הגיוס לצבא.

בשנים שלאחר מלחמת האזרחים, גדלה אוכלוסייתה של המדינה באופן דרמטי: מ-674,913 תושבים בשנת 1860 עד 1,194,020 בשנת 1880. בתקופה זו ועד המשבר הכלכלי העולמי בשנת 1929, נהנתה איווה משגשוג וצמיחה כלכלית בחקלאות ובתעשייה. לאחר המשבר החל תהליך של אורבניזציה ותיעוש. בשנות ה-80 התרחש משבר גדול בחקלאות, דבר שגרם לעוני רב ולמשבר דמוגרפי, שנמשך כעשור.

גידול האוכלוסייה במדינת איווה הוא הגדול ביותר בארצות הברית (בחלק יחסי), ותלותה של כלכלת המדינה בחקלאות הולך ופוחת.

גאוגרפיה

המדינה גובלת בצפון במינסוטה, במזרח בוויסקונסין ובאילינוי כשביניהן עובר נהר מיסיסיפי, בדרום במיזורי כשביניהן עובר נהר המיזורי, ובמערב בנברסקה ובדרום דקוטה.
רוב שטחה של איווה הוא ערבה.

ממשל ופוליטיקה
בירת המדינה היא דה מוין. איווה שולחת שני סנאטורים וארבעה נציגים לקונגרס של ארצות הברית. כיום, שני הסנאטורים ושלושה מחברי בית הנבחרים מהמדינה משתייכים למפלגה הרפובליקנית, לעומת חברת בית הנבחרים אחת מהמפלגה הדמוקרטית.

הרשות המחוקקת במדינה היא האספה הכללית והיא פרלמנט דו-ביתי, בה חברים 150 חברים (100 בבית הנבחרים ו-50 בסנאט). הרכב האספה (נכון ל-2020):

 בית  הנבחרים 
מפלגהנציגיםהמפלגה הרפובליקנית59המפלגה הדמוקרטית41

 הסנאט 
מפלגההמפלגה הרפובליקנית32המפלגה הדמוקרטית18

 זכויות אזרח 
בשנת 2023 נאסרו במדינה הפלות החל מהשבוע ה-6 להיריון. המצב המשפטי טרם חקיקת החוק היה שאישה באיווה יכלה לבחור להפסיק את היריונה עד שבוע 20. לאחר חקיקת החוק, אסורה הפסקת ההיריון אחרי זיהוי פעילות לבבית בעובר, מלבד במקרים מיוחדים, בהם אונס – אם דווח למשטרה או לספק שירותי בריאות ב-45 הימים אחרי המעשה – וגילוי עריות, אם דווח ב-145 הימים שאחריו; אם בעובר זוהו מומים שאינם מאפשרים חיים; ואם ההיריון מסכן את חיי האישה.

איווה הייתה מהמדינות הראשונות במאה ה-19 שחוקקו חוקים נגד אפליה גזעית. ביולי 1839 בית המשפט העליון אסר את העבדות במדינה. בשנת 1851 הותרו נישואים בין-גזעיים במדינה, יותר ממאה שנה לפני ההיתר הארצי בנושא. בהמשך המאה נחקקו חוקים הנוגעים לשוויון גזעי, בעיקר בחינוך, בכלכלה, במרחב הציבורי ובאוניברסיטאות.

בשנת 1847 אוניברסיטת איווה הייתה האוניברסיטה הציבורית הראשונה בארצות הברית שהחילה שוויון מלא בין גברים לנשים. בהמשך היו ניסיונות רבים לתת זכות בחירה לנשים, אך ניסיונות אלו נפלו. לבסוף, נשים קיבלו זכות בחירה רק ב-1919, יחד עם שאר המדינות.

בשנת 1976 בוטל האיסור על הומוסקסואליות, 27 שנים לפני פסק דין לורנס נגד טקסס. בשנת 2009 אושרו נישואים חד-מיניים במדינה, מה שהפך אותה למדינה השלישית בארצות הברית ולמדינה הראשונה במערב התיכון שאישרה נושא זה.

 הבחירות המקדימות 

כל ארבע שנים, מאז 1972, נהוג לערוך את הבחירות המקדימות הראשונות לנשיאות ארצות הברית באיווה. ההצבעה בבחירות אלו מתבצעת באספות בחירה. 

כלכלה
הכלכלה של המדינה מתבססת בעיקרה על חקלאות. הגידולים העיקריים הם: בשר חזיר, תירס, פולי סויה, שיבולת-שועל, בקר ומוצרי חלב. מקובל לזהות את איווה כחלק מחגורת התירס.
ענפי התעשייה המובילים במדינה הם עיבוד מזון ומכונות. כמו-כן, איווה היא היצרנית הגדולה ביותר בארצות הברית של אתנול.

דמוגרפיה
 קבוצות דתיות באיווה נוצרים פרוטסטנטים אוונגליסטים  28% פרוטסטנטים אחרים  32% קתולים  18% נוצרים אחרים  1% דתות אחרות מוסלמים  1% אחר  1% חסרי סיווג דתי  21% קבוצות גזעיות באיווה לבנים לא-היספאנים  88.7% שחורים  2.9% היספאנים  5% אסייתים  1.7% אמריקאים ילידים  0.5% מעורב  1.8% קבוצות מוצא אתני באיווה גרמנים  38% אירים  14.9% אנגלים  9.3% אמריקאים  5.8% נורווגים  5.7% הולנדים  4.5% שוודים  3.1% צרפתים  2.8% איטלקים  2.3% שפות מדוברות באיווה אנגלית  92.6% ספרדית  4% אחר  3.4%

הערים הגדולות
350px|ממוזער|מפת צפיפות האוכלוסין של מדינת איווה
 הערים הגדולות באיווה (נתוני 2013) דירוג  שם העיר  אוכלוסייה  חלק ממטרופולין 1  דה מוין  203,433  דה מוין 2  סידר רפידס  126,326  סידר רפידס 3  דבנפורט  99,685  דבנפורט-מולין-רוק איילנד 4  סו סיטי  82,684  סו סיטי 5  ווטרלו  68,406  ווטרלו סדר פולס 6  איווה סיטי  67,862  איווה סיטי 7  קאונסיל בלאפס  62,230  אומהה-קאונסיל בלאפס 8  איימס  58,965  דה מוין 9  דביוק  57,637  דביוק 10  ווסט דה מוין  56,609  דה מוין המטרופולינים הגדולים באיווה (נתוני 2014) דירוג  שם המטרופולין  אוכלוסייה  מיקום 1  אומהה-קאונסיל בלאפס  904,421  מזרח איווה 2  דה מוין  611,549  מרכז איווה 3  דבנפורט-מולין-רוק איילנד  383,030  מזרח איווה 4  סידר רפידס  263,885  מזרח איווה 5  ווטרלו סדר פולס  169,993  מזרח איווה 6  סו סיטי  168,806  מערב איווה 7  איווה סיטי  164,357  מזרח איווה 8  דביוק  96,370  מזרח איווה

 יהדות איווה 
היהודים הראשונים היגרו לאיווה בשנת 1833. הקהילות היהודיות במדינה גדלו מאוד עם הגעת גלי ההגירה מרוסיה ופולין.

כיום חיים באיווה כ-8,000 יהודים שהם כ־0.26% מכלל האוכלוסייה, מתוכם כ-3,000 בבירה דה מוין.

סמלי המדינה
 סמלי מדינת איווה דגל  סמל  מוטו  כינוי דגל איווהFlag of Iowa  סמל איווהSeal of Iowa   מרכז|130px  מרכז|100px  "את החירויות והזכויות שלנו נשמור""Our liberties we prize and our rights we will maintain"  "מדינת ההוקאיי""Hawkeye State" עץ  פרח  ציפור  חיה אלון גדול-פירותQuercus macrocarpa  ורד הערבותWild prairie rose  קנרית אמריקאיתAmerican goldfinch  מרכז|100px  מרכז|100px  מרכז|100px 

ראו גם
 אגריפרוססורס

 קישורים חיצוניים 


 חדשות איווה
 אוכלוסין באיווה
 חוקי מדינת איווה


הערות שוליים

*
קטגוריה:ארצות הברית: מדינות
קטגוריה:טריטוריות שנרכשו